CELEX: 32011R1260
Language: sl
Date: 2011-12-02 00:00:00
Title: Izvedbena uredba Komisije (EU) št. 1260/2011 z dne 2. decembra 2011 o spremembi Uredbe (EU) št. 945/2010 o sprejetju načrta za dodeljevanje sredstev državam članicam za dobavo hrane iz intervencijskih zalog v korist najbolj ogroženih oseb v EU za proračunsko leto 2011 in odstopanju od nekaterih določb Uredbe (EU) št. 807/2010

3.12.2011   
            
            
               SL
            
            
               Uradni list Evropske unije
            
            
               L 320/24
            
         IZVEDBENA UREDBA KOMISIJE (EU) št. 1260/2011
   z dne 2. decembra 2011
   o spremembi Uredbe (EU) št. 945/2010 o sprejetju načrta za dodeljevanje sredstev državam članicam za dobavo hrane iz intervencijskih zalog v korist najbolj ogroženih oseb v EU za proračunsko leto 2011 in odstopanju od nekaterih določb Uredbe (EU) št. 807/2010
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(f) in (g) v povezavi s členom 4 Uredbe,
   ob upoštevanju Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za evro (2) in zlasti člena 3(2) Uredbe,
   ob upoštevanju naslednjega:
   
               (1)
            
            
               Ob upoštevanju, da je razpoložljivost intervencijskih zalog za dobavo programa za razdeljevanje hrane najbolj ogroženim osebam iz letnega načrta za leto 2012, ki je bil sprejet z Izvedbeno uredbo Komisije (EU) št. 562/2011 (3), znatno manjša v primerjavi s preteklimi leti, je primerno, da se obdobje za izvajanje letnega načrta za leto 2011, sprejetega z Uredbo Komisije (EU) št. 945/2010 (4), podaljša in tako državam članicam omogoči, da se živila, ki jih je treba razdeliti med končne prejemnike v okviru letnega načrta za leto 2012, dopolnijo z viri, ki bi se lahko privarčevali v okviru letnega načrta za leto 2011.
            
         
               (2)
            
            
               Zaradi pritožb zoper razpisne postopke in zamud v zadevnih sodnih postopkih Grčija ni bila sposobna zaključiti plačil za nekatere nakupe živil na trgu in umakniti del dodeljene količine masla iz intervencijskih zalog Unije. Grški organi so Komisiji predložili zahtevo za podaljšanje roka, določenega v členu 3(3) Uredbe Komisije (EU) št. 807/2010 z dne 14. septembra 2010 o podrobnih pravilih za dobavo hrane iz intervencijskih zalog v korist najbolj ogroženih oseb v Uniji (5), in roka, določenega v členu 4 Uredbe (EU) št. 945/2010. Portugalska je predložila podobno zahtevo v zvezi z rokom za postopke plačila, določenim v členu 3(3) Uredbe (EU) št. 807/2010. Glede na težke finančne razmere v navedenih državah članicah jima je primerno omogočiti, da zaključita postopke plačila za proizvode, dobavljene na trgu, in umakneta preostale količine intervencijskih zalog, da te dodelitve ostanejo na voljo za povečanje količine živil za razdelitev najbolj ogroženim osebam. Zato je treba odobriti podaljšanje navedenih dveh rokov. Za zagotovitev enake obravnave držav članic morajo odstopanja veljati za vse postopke plačila za proizvode, dobavljene na trgu, in vse umike mlečnih izdelkov iz intervencijskih zalog v okviru letnega načrta za leto 2011. Ker je bil rok za postopke plačila za proizvode, dobavljene na trgu, določen na 1. september, za umik mlečnih proizvodov iz intervencijskih zalog Unije pa na 30. september, je treba ti dve odstopanji uporabljati retroaktivno.
            
         
               (3)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Uredba (EU) št. 945/2010 se spremeni:
   
               1.
            
            
               Vstavi se člen 3a:
               „Člen 3a
               Ne glede na člen 3(1) Uredbe (EU) št. 807/2010 se obdobje izvajanja letnega načrta razdeljevanja za leto 2011 zaključi 29. februarja 2012.“
            
         
               2.
            
            
               Prvi odstavek člena 4 se nadomesti z naslednjim:
               „Ne glede na prvi in tretji pododstavek člena 3(2) Uredbe (EU) št. 807/2010 poteka za načrt razdeljevanja za leto 2011 umik masla in posnetega mleka v prahu iz intervencijskih zalog od 1. junija do 31. decembra 2011. Stroške, ki nastanejo pri hrambi dodeljenih količin masla in posnetega mleka v prahu v intervencijskih zalogah med 30. septembrom in datumom dejanskega umika iz intervencijskega skladišča, nosijo države članice, katerim so proizvodi dodeljeni v okviru načrta razdeljevanja za leto 2011.“
            
         
               3.
            
            
               Vstavi se člen 5a:
               „Člen 5a
               Ne glede na člen 3(3) Uredbe (EU) št. 807/2010 se za načrt razdeljevanja za leto 2011 postopki plačila za proizvode, ki jih dobavi izvajalec, za proizvode, ki jih je treba zbrati na trgu ob uporabi člena 2(3)(a)(iii) in (iv) Uredbe (EU) št. 807/2010, zaključijo pred 31. decembrom 2011.“
            
         Člen 2
   Ta uredba začne veljati na dan objave v Uradnem listu Evropske unije.
   Točki 2 in 3 člena 1 se uporabljata od 31. avgusta 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. decembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 349, 24.12.1998, str. 1.
   
      (3)  UL L 152, 11.6.2011, str. 24.
   
      (4)  UL L 278, 22.10.2010, str. 1.
   
      (5)  UL L 242, 15.9.2010, str. 9.